Silkkimatkija

Silkkimatkija (Melanoptila glabrirostris) on matkijoihin kuuluva lintulaji. Lajia tavataan Keski-Amerikassa.

Koko ja ulkonäkö 
Silkkimatkija kasvaa 19–21 cm pitkäksi. Sukupuolet muistuttavat toisiaan ulkonäöltään. Lajin hyöhenpuku on kauttaaltaan musta. Selässä on violetti ja siivissä vihreä kiilto. Silkkimatkijasta tunnetaan myös leukistisia valkoisia populaatioita.

Levinneisyys ja elintavat  
Silkkimatkijaa tavataan Jukatanin niemimaalta Meksikosta, Belizestä ja Guatemalasta. Lajin elinympäristöä ovat metsät, metsien reunamaat ja pensaikot. Se liikkuu tavanomaisesti yksin tai pareittain. Silkkimatkija rakentaa kuppimaisen pesän puuhun tai pensaaseen, ja naaras munii kaksi sinistä munaa.

Silkkimatkija luokitellaan silmälläpidettäväksi, ja kannan kooksi arvioidaan alle 50 000 yksilöä. Kantaa uhkaa elinympäristön häviäminen hakkuiden vuoksi ja pesäloiset kuten pitkäpyrstöturpiaali.

Lähteet 

Matkijat